钦定古今图书集成/理学汇编/学行典/第188卷 > 张阿蟠
## 钦定古今图书集成/理学汇编/学行典/第188卷 > 张阿蟠

按《无锡县志》：“张阿蟠，生甚微。致和中，岁饥，从父母就
食晋陵。父卒，家益贫。蟠方成童，佣于马氏，马，染工也。
蟠因善其业，主爱之，岁益其佣直，蟠乃尽其力之所
能，得以养母。暑月夜自焚艾，以驱蚊蚋。穷冬雨雪，炉
未尝断薪，积二十馀年。母年六十有五而卒，舁丧归
葬，哀感旁人。”